**bravo cbc d.o.o., Av. Većeslava Holjevca 29, Zagreb, OIB: 28140997362,, objavljuje Pravila sudjelovanja u nagradnom natječaju "Što želiš slušati".**

**Članak 1.**

Priređivač nagradnog natječaja je bravo cbc d.o.o., Av. Većeslava Holjevca 29, Zagreb, OIB: 60299905912 (dalje u tekstu: Priređivač).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u nagradnom natječaju "Što želiš slušati“ (dalje u tekstu: Natječaj).

**Članak 3.**

Svrha Natječaja je ostvarivanje promidžbe priređivača i motiviranje ispitanika za sudjelovanje u istraživanju slušanosti.

**Članak 4.**

Igra se realizira u periodu od utorka 23. travnja 2024. godine, do utorka 30. travnja 2024. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva bravo cbc d.o.o., radija bravo! i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Igra se provodi na način da od utorka 23. travnja 2024. godine, do utorka 30. travnja 2024. godine, slušatelji putem društvenih mreža radija bravo! pristupe online glazbenom istraživanju te se na taj način prijavljuju za igru. Nakon završetka istraživanja u programu bravo! voditelj u programu poziva sve prijavljene da se što brže jave na SMS 60080 (cijena SMS-a 0,32 EUR) s uklj. PDV-om) s imenom i prezimenom, gradom odakle dolaze te ključnom riječju 'GLAZBA'. Nagradu osvaja najbrži SMS onoga slušatelja koji je ispunio online glazbeno istraživanje u gore navedenom razdoblju.

**Članak 8.**

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

**Članak 9.**

Nagradni fond sastoji se od poklon kartice Supercard u vrijednosti 150 eura. Uručenje nagrade dobitniku organizirat će Priređivač, na način da se maksimalno zadovolje osnovni ciljevi nagradnog natječaja.

**Članak 10.**

Nagradu dobitnik podiže uz predočenje zakonski valjanog identifikacijskog dokumenta. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača i sponzora Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja. Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 11.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 12.**

Svojim sudjelovanjem u Natječaju, ispunjavanjem ankete i slanjem sms-a sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te daju svoju privolu da se  njihovi prikupljeni  osnovni osobni podaci mogu obrađivati od strane Voditelja obrade ( bravo cbc d.o.o., Av. Većeslava Holjevca 29, Zagreb, 01 66 90 601 ) sukladno ovom Pravilniku i sa sljedećom svrhom:

* Realizacija nagradnog natječa
* Identifikacija dobitnika nagradnog natječaja

Pravna osnova obrade je privola ispitanika, a kategorije osobnih podataka koje se prikupljaju za nagradnu igru su :   identifikacijski podaci (ime, prezime, adresa, broj mobitela )

Za potrebe glazbenog istraživanja Pravna osnova obrade je privola ispitanika, a kategorije osobnih podataka koje se prikupljaju su: ime, prezime, mail, mobitel, starost, spol, grad ( izjava o zaštiti osobnih podataka nalazi se na slijedećem linku – <https://www.musictest.eu/anketa/1679091C5A880FAF6FB5E6087EB1B2DC>

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi, kao i naknadno šest mjeseci  nakon realizacije Natječaja ukoliko je tako propisano Pravilnikom i nakon toga će biti obrisani. Prijavom putem sms-a dio osobnih podataka  ispitanika (sudionika nagradnog natječaja)  prikupljaju se i od strane ovlaštenog pružatelja usluge sms-porukatora.

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka

(EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  [https://bravo.hr/izjava-o-privatnosti/](https://br.hr/izjava-o-privatnosti/).

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti ([https://bravo.hr/izjava-o-privatnosti/](https://br.hr/izjava-o-privatnosti/)) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  [sluzbenik@bravo.hr](mailto:sluzbenik@br.hr) a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na nagradni natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 13.**

Sudjelovanjem u Natječaju svaki sudionik prihvaća gore navedena prava i obveze iz ovog Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.bravo.hr](http://www.br.hr/) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 23.04.2024. godine

bravo cbc d.o.o

Katijan Knok, direktor